Official Journal L 162 , 26/06/1999 P. 0069 - 0070



ROZHODNUTIE KOMISIE z 18. júna 1999, ktorým sa mení a dopĺňa rozhodnutie 91/516/EHS, ktorým sa ustanovuje zoznam prísad, ktorých používanie v kŕmnych zmesiach je zakázané (oznámené pod číslom dokumentu C(1999) 1601) (Text s významom EHP) (1999/420/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami(1), naposledy zmenenú a doplnenú smernicou 98/87/ES(2), najmä jej článok 10 písm. e), (1) Keďže rozhodnutie Komisie 94/381/ES z 27. júna 1994 o určitých ochranných opatreniach pokiaľ ide o bovinnú spongiformnú encefalopatiu a skrmovanie bielkovín získaných z cicavcov(3), naposledy zmenené a doplnené rozhodnutím Komisie 99/129/ES(4), zakazuje kŕmenie prežúvavcov bielkovinami z tkanív cicavcov s výnimkou niektorých produktov, ktoré sa považujú za produkty nepredstavujúce zdravotné riziko. (2) Keďže rozhodnutie 99/129/ES, ktorým sa mení a dopĺňa rozhodnutie 94/381/ES rozširuje zoznam vyňatých produktov na "hydrolyzované bielkoviny s relatívnou molekulovou hmotnosťou nižšou ako 10 000 daltonov, získané zo živočíšnych koží a kožiek" a vyrobené za určitých podmienok. (3) Keďže z praktických dôvodov a s cieľom právnej konzistencie s veterinárnym právom rozhodnutie Komisie 91/516/EHS(5) z 9. septembra 1991, ktorým sa ustanovuje zoznam prísad, ktorých používanie v kŕmnych zmesiach je zakázané, naposledy zmenené a doplnené rozhodnutím 97/582/ES(6), zakazuje používanie určitých bielkovín získaných z tkanív cicavcov v krmivách pre prežúvavce a preto by sa malo príslušne zmeniť a doplniť. (4) Keďže uvedené ustanovenia sa uplatňujú bez toho, aby boli dotknuté prísnejšie ustanovenia, ktoré mohli prijať, niektoré členské štáty, ako dovoľuje najmä článok 1 ods. 2 smernice Rady 90/667/EHS z 27. novembra 1990, ktorou sa ustanovujú veterinárne pravidlá na likvidáciu a spracovanie živočíšneho odpadu, jeho umiestňovanie na trh a zabránenie výskytu patogénov v krmivách živočíšneho alebo rybieho pôvodu a ktorou sa mení a dopĺňa smernica 90/425/EHS(7). (5) Keďže opatrenia stanovené v tomto rozhodnutí sú v súlade so stanoviskom Stáleho výboru pre krmivá, PRIJALA TOTO ROZHODNUTIE: Článok 1 Príloha k rozhodnutiu 91/516/EHS sa týmto mení a dopĺňa v súlade s prílohou k tomuto rozhodnutiu. Článok 2 Ustanovenia uvedené v prílohe sa budú uplatňovať bez toho, aby bolo dotknuté rozhodnutie 94/381/ES a ustanovenia prijaté členskými štátmi, ako dovoľuje článok 1 ods. 2 smernice 90/667/EHS. Článok 3 Toto rozhodnutie sa bude sa uplatňovať s účinnosťou od 1. novembra 1999. Článok 4 Toto rozhodnutie je adresované členským štátom. V Bruseli 18. júna 1999 Za Komisiu Franz FISCHLER člen Komisie PRÍLOHA Tretia zarážka bodu 9 sa týmto nahrádza týmto textom: " hydrolyzované bielkoviny s relatívnou molekulovou hmotnosťou nižšou ako 10 000 daltonov, ktoré: i) pochádzajú z koží a kožiek získaných zo zvierat, ktoré boli zabité na bitúnku a ktoré boli podrobené kontrole pred zabitím úradným veterinárom v súlade s kapitolou VI prílohy I k smernici 64/433/EHS a na základe takejto kontroly boli uznané za spôsobilé na zabitie na účely uvedenej smernice, a ii) boli vyrobené výrobným procesom, ktorý zahŕňa primerané opatrenia na minimalizovanie kontaminácie koží a kožiek, na prípravu koží a kožiek nasolením, vápnením a intenzívnym premývaním a následným vystavením materiálu účinkom pH >11 počas > troch hodín pri teplote > 80 °C a následnou tepelnou úpravou pri teplote > 140 °C počas 30 minút pri tlaku > 3,6 bar alebo ekvivalentným výrobným procesom schváleným Komisiou po konzultáciách s príslušným Vedeckým výborom, a iii) pochádzajú z podnikov, ktoré vykonávajú kontrolu podľa vlastného kontrolného programu (HACCP)." (1) Ú. v. ES L 86, 6.4.1979, s. 30 (2) Ú. v. ES L 318, 27.11.1998, s. 43. (3) Ú. v. ES L 172, 7.7.1994, s. 23. (4) Ú. v. ES L 41, 16.2.1999, s. 14. (5) Ú. v. ES L 281, 9.10.1991, s. 23. (6) Ú. v. ES L 237, 28.8.1997, s. 39. (7) Ú. v. ES L 363, 27.12.1990, s. 51.